*ข่าวประชาสัมพันธ์*

********SCG Logistics เปิดเส้นทางขนส่งใหม่ ด้วยรถไฟ ลาว-จีน**

**เพิ่มโอกาสทางธุรกิจให้ผู้ประกอบการไทย ประหยัดค่าขนส่งได้สูงสุด 20%**

**11 สิงหาคม 2565, กรุงเทพมหานคร** **บริษัท เอสซีจี โลจิสติกส์ แมเนจเม้นท์ จำกัด** ผู้นำด้านโลจิสติกส์แบบครบวงจรของไทย ทั้งในและต่างประเทศ เผยแผนธุรกิจบริการขนส่งข้ามแดน (Cross Border Service) คาดการณ์ปี 2565 รายได้รวม 650 ล้านบาท โฟกัสเส้นทาง ไทย-ลาว-จีน **หวังขยายโอกาสทางธุรกิจให้ผู้ประกอบการไทยมากยิ่งขึ้น ด้วยการขนส่งทางรางที่จะช่วยลดต้นทุนค่าขนส่งจากหน้าโรงงานถึงปลายทางในจีน (Door to Door Service) ได้สูงสุดถึง 20%** พร้อมบริการนำเข้า-ส่งออก พิธีการศุลกากร แบบ One Stop Service ง่าย ครบ จบในที่เดียว

**นายไพฑูรย์ จิรานันตรัตน์ กรรมการผู้จัดการ บริษัท เอสซีจี โลจิสติกส์ แมเนจเม้นท์ จำกัด** กล่าวถึงความพร้อมของการขยายเส้นทางขนส่งทางราง ไทย-ลาว-จีน ว่า ปัจจุบันการค้าระหว่างไทย-จีน มีการเติบโตอย่างต่อเนื่อง โดยในปี 2564 ที่ผ่านมา มีมูลค่าการส่งออกจากไทยไปจีนกว่า 1.2 ล้านล้านบาท โดยเป็นการค้าผ่านแดนไทย-จีน มูลค่ารวม 366,970 ล้านบาท แบ่งเป็นการส่งออกมูลค่า 194,820 ล้านบาท และการนำเข้ามูลค่า 172,150 ล้านบาท ผ่านรูปแบบการขนส่งทั้งทางรถ เรือ และเครื่องบิน **และจากโครงการรถไฟความเร็วสูงที่เชื่อมคุนหมิงของจีนกับเวียงจันทน์ของ สปป.ลาว เข้าด้วยกัน ซึ่งอยู่ภายใต้ยุทธศาสตร์ Belt and Road Initiative (BRI) ที่มีระยะทางรวมกว่า 1,020 กิโลเมตร เมื่อนำมาเปรียบเทียบกับการขนส่งทางรถด้วยเส้นทาง เชียงราย - คุนหมิง   
จะสามารถลดระยะเวลาในการขนส่งจากเดิมประมาณ 2 วัน เหลือเพียง 10-15 ชม. และเมื่อเทียบกับการขนส่งทางเรือ หรือ sea freight จะทำให้ประหยัดต้นทุนด้านโลจิสติกส์ได้สูงสุดถึง 20% ในหลายปลายทาง อาทิ คุนหมิง เฉิงตู ฉงชิ่ง เป็นต้น โดยการขนส่งทางราง ยังเป็นเส้นทางการขนส่งที่มีความเสี่ยงในการเกิดอุบัติเหตุต่ำที่สุดอีกด้วย** ดังนั้นเส้นทางรถไฟสายนี้จะช่วยเพิ่มศักยภาพในการขนส่งและเพิ่มความสามารถในการแข่งขันให้กับผู้ประกอบการไทยได้เป็นอย่างดี



 **เอสซีจี โลจิสติกส์ ยังเตรียมความพร้อมในการเชื่อมโยงการขนส่งทางรางกับทางรถเข้าไว้ด้วยกัน** **ด้วยบริการแบบ Door to Door Service โดยการรับตู้เปล่าจาก สปป.ลาว มาบรรจุสินค้าในกรุงเทพฯและปริมณฑล ก่อนขนส่งไปยังด่านหนองคาย จ.หนองคาย พร้อมทำการคืนตู้หนัก เคลียร์พิธีการขาออกจากไทย และพิธีการขาเข้า สปป.ลาว ที่ด่านท่าบก ท่านาแล้ง ให้ทั้งหมดแบบครบวงจร จากนั้นดำเนินการขนส่งสินค้าทางรางไปยังประเทศจีน เคลียร์พิธีการขาออกจาก สปป.ลาวและพิธีการขาเข้าประเทศจีนอีกครั้ง เพื่อลากตู้ต่อไปยังสถานีปลายทาง ซึ่งเอสซีจี โลจิสติกส์ ยังสามารถทำการกระจายสินค้าไปสู่มณฑลต่างๆ ได้ทั่วประเทศจีน** โดยเอสซีจี โลจิสติกส์ได้ร่วมทุนกับบริษัท Jusda Supply Chain Management International บริษัทในเครือ Foxconn ก่อตั้งเป็นบริษัทร่วมทุน China ASEAN Supply Chain Management หรือ CAS เมื่อปี 2019 เพื่อให้บริการด้านโลจิสติกส์แบบครบวงจร มุ่งเน้นการให้บริการทางตอนใต้ของจีนและเชื่อมต่อกับประเทศในภูมิภาคอาเซียน ซึ่งบริการขนส่งทางราง ไทย - ลาว – จีน นี้ สามารถให้บริการได้ทุกกลุ่มสินค้า อาทิ กลุ่มสินค้าอาหาร พืชผัก/ผลไม้ สินค้าอุปโภคบริโภค สินค้าวัสดุก่อสร้าง และอื่นๆ **โดยค่าบริการขนส่งในเส้นทาง ไทย-ลาว-จีน แบบ Door to Door Service จะเริ่มต้นอยู่ที่ประมาณ 150,000 บาท / FEUs** นอกจากเส้นทาง ไทย-ลาว-จีน เอสซีจี โลจิสติกส์ ได้พัฒนาเครือข่ายการขนส่งข้ามชายแดน (Cross Border Service) โดยการสร้างฐานและขยายเครือข่ายผู้บริหารขนส่งในกลุ่มประเทศ Greater Mekong Subregion (GMS) ได้แก่ ประเทศไทย พม่า ลาว กัมพูชา เวียดนาม จีนตอนใต้ ซึ่งให้บริการครอบคลุมตั้งแต่งานพิธีการส่งออก รถขนส่งทั้งฝั่งไทย และรถขนส่งท้องถิ่น

**โดยผู้ที่สนใจบริการด้านโลจิสติกส์ของเอสซีจี สามารถติดต่อ ได้ที่ [www.scglogistics.co.th](http://www.scglogistics.co.th) หรือหมายเลข 02-586-6777 หรือ Facebook : scglogistics**

**---------------------------------------------------------------------------------------------------**